**Bases del XXXVI Concurs de Cartells,**

**Festes de Moros i Cristians Oliva 2016**

***Lema en valencià***

«Festes de Moros i Cristians. Oliva 2016 - Del 21 al 24 de Juliol, declarades d’Interès Turístic Autonòmic»

**Format i tècnica**

• El format del cartell adoptarà les mesures de 42 x 30 cm DIN-A3 (alt i ample respectivament), sense marge, muntat sobre suport rígid adequat per a l’exposició, sense vidre protector ni marc.

• S’ha de deixar espai lliure perquè s’hi puguen inserir els logotips oficials. Les obres hauran de ser originals i inèdites. Els originals seran de concepció i estètica lliures, sempre que siga possible la seua reproducció, excloent-ne tintes daurades i argentades, així com els colors fluorescents.

• Els autors que opten a presentar les obres en suport informàtic, han d’adjuntar-ne una reproducció a color del format anteriorment esmentat. **També** **ha d’incloure suport magnètic amb tots els fitxers necessaris per a la reproducció**. El guanyador es compromet a autoritzar a fer les adaptacions necessàries per als diferents suports de comunicació.

• El jurat considerarà molt positivament el fet que els cartells presentats reflectesquen temàtiques relacionades amb els actes de la festa de moros i cristians d'Oliva. La Federació farà servir el cartell guanyador per a promoure la Festa de Moros i Cristians d’Oliva sobre qualsevol format.

• La Federació podrà realitzar modificacions sintàctiques i morfològiques de les llegendes i textos del cartell.

**Altres**

• Les obres guanyadores passaran a ser propietat de la Federació a tots els efectes

• Les obres es podran presentar fins al dia **20 gener de 2016, a les 14.00 hores.**

• Les obres s’hauran de trametre a **l'Ajuntament d'Oliva al Departament de** **Cultura, a l'atenció de la FMCO.**

• Darrere de cada obra constarà un lema. Aquest lema figurarà a l’exterior d’un sobre tancat i caldrà posar-hi dins el nom, cognoms, adreça i telèfon de l’autor. Les obres no s’han de signar.

• Els sobres s’obriran després del veredicte del jurat.

• El jurat podrà declarar desert el premi, si al seu judici les obres no tingueren la qualitat necessària.

• La decisió del jurat, que estarà integrat per personal del món del disseny, de l’art i de la Federació, serà inapel·lable. El jurat decidirà els premis en el període d’exposició dels cartells. **Les obres s’exposaran al públic des del 21 gener al 5 de febrer, a la Sala d’Exposicions de la Casa de la Cultura (en cas de ser un altre lloc es publicaria).**

• Els treballs no premiats podran retirar-se a partir del dia 15 de febrer fins el 28 de febrer. Les obres no recollides dins d’aquest termini, passaran a disposició de la Federació.

• El **lliurament de premis serà diumenge, dia 14 de febrer de 2016, a les 13.30 hores, al CONCURS DE PUTXEROS** que tindrà lloc a la Plaça Juan Bta. Escrivà, (Plaça del Mercat).

• La Federació no es responsabilitzarà dels mals que pogueren produir-se a les obres presentades.

• La no assistència al lliurament dels premis dels autors o si s’escau, de persones amb poder donat per ells, mitjançant escrit degudament acreditat, significarà la seua renúncia.

• La participació en aquest concurs implica l’acceptació total d’aquestes bases.

**Premis**

GUANYADOR ............................................... 1.000 Euros.

PRIMER CLASSIFICAT LOCAL ........... ......... 300 Euros.

Oliva, desembre 2015

